DA Den Europæiske Unions Tidende L 57/35

KOMMISSIONENS BESLUTNING

af 21. februar 2006

om ændring af beslutning 93/52/EØF for så vidt angår erklæringen om, at Polen og visse italienske provinser eller regioner er fri for brucellose (B. melitensis), og beslutning 2003/467/EF for så vidt angår erklæringen om, at visse italienske provinser eller regioner er fri for kvægtuberkulose, kvægbrucellose og enzootisk kvægleukose

(meddelt under nummer K(2006) 490)

(EØS-relevant tekst)

(2006/169/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin (1), særlig bilag A, afsnit I, punkt 4, bilag A, afsnit II, punkt 7, og bilag D, kapitel I, punkt E,

under henvisning til Rådets direktiv 91/68/EØF af 28. januar 1991 om dyresundhedsmæssige betingelser for samhandelen med får og geder inden for Fællesskabet (2), særlig bilag A, kapitel 1, punkt II, og

ud fra følgende betragtninger:

(1) Ved Kommissionens beslutning 93/52/EØF af 21. december 1992 om konstatering af, at bestemte medlemsstater eller regioner overholder betingelserne for brucellose (B. melitensis), og om anerkendelse af deres status som medlemsstat eller region, der er officielt fri for denne sygdom (3), er der opstillet en liste over regioner i medlemsstater, som anerkendes som officielt fri for brucellose (B. melitensis) i overensstemmelse med direktiv 91/68/EØF.

(2) Polen har forelagt Kommissionen dokumentation for hele landets område, der viser, at betingelserne i bilag A, kapitel 1, punkt II, nr. 1), litra b), til direktiv 91/68/EØF er opfyldt. Endvidere har Polen forpligtet sig til at overholde visse andre bestemmelser i direktiv 91/68/EØF vedrørende stikprøver, der skal foretages efter anerkendelse af, at Polen er fri for brucellose.

(3) Polen bør derfor anerkendes som officielt fri for brucellose (B. melitensis) for så vidt angår fåre- og gedebedrifter.

(4) I regionen Friuli-Venezia Giulia, i provinsen Savona i regionen Ligurien, i provinsen Isernia i regionen Molise og i provinsen Pescara i regionen Abruzzo er mindst 99,8 % af fåre- og gedebedrifterne officielt fri for brucellose. De pågældende provinser og den pågældende region har desuden forpligtet sig til at overholde visse andre betingelser i direktiv 91/68/EØF vedrørende stikprøver, der skal foretages, når de pågældende provinser er blevet anerkendt som fri for brucellose.

(5) Regionen Friuli-Venezia Giulia, provinsen Savona i regionen Ligurien, provinsen Isernia i regionen Molise og provinsen Pescara i regionen Abruzzo bør derfor anerkendes som officielt fri for brucellose (B. melitensis) for så vidt angår fåre- og gedebedrifter.

(6) Direktiv 64/432/EØF foreskriver, at medlemsstater eller områder eller regioner i medlemsstater kan erklæres officielt fri for tuberkulose, brucellose og enzootisk kvægleukose for så vidt angår kvægbesætninger, under forudsætning af at visse betingelser i direktivet er opfyldt.

(7) Listerne over regioner i medlemsstaterne, der er erklæret officielt fri for kvægtuberkulose, kvægbrucellose og enzootisk kvægleukose, findes i Kommissionens beslutning 2003/467/EF af 23. juni 2003 om fastlæggelse af kvægbesætningers status i visse medlemsstater eller regioner i medlemsstater som officielt fri for tuberkulose, brucellose og enzootisk kvægleukose (4).

(8) Italien har forelagt Kommissionen dokumentation, der viser, at de relevante betingelser i direktiv 64/432/EØF er opfyldt for så vidt angår provinsen Pescara i regionen Abruzzo, så den pågældende provins kan erklæres officielt fri for tuberkulose for så vidt angår kvægbesætninger.

(9) Italien har forelagt Kommissionen dokumentation, der viser, at de relevante betingelser i direktiv 64/432/EØF er opfyldt for så vidt angår provinserne Pistoia og Siena i regionen Toscana, provinsen Rieti i regionen Lazio, provinsen Milano i regionen Lombardiet, provinserne Imperia og Savona i regionen Ligurien, provinsen Pescara i regionen Abruzzo og regionen Friuli-Venezia Giulia, så de pågældende provinser og den pågældende region kan erklæres officielt fri for brucellose for så vidt angår kvægbesætninger.

(10) Italien har ligeledes forelagt Kommissionen dokumentation, der viser, at de relevante betingelser i direktiv 64/432/EØF er opfyldt for så vidt angår provinserne Pesaro, Ancona og Macerata i regionen Marche, provinserne Rieti og Frosinone i regionen Lazio, provinsen Imperia i regionen Ligurien, provinsen Pescara i regionen Abruzzo og regionen Friuli-Venezia Giulia, så de pågældende provinser og den pågældende region kan erklæres officielt fri for enzootisk kvægleukose for så vidt angår kvægbesætninger.

(11) På grundlag af den dokumentation, der er fremlagt af Italien, bør de pågældende provinser og den pågældende region erklæres officielt fri for henholdsvis kvægtuberkulose, kvægbrucellose og enzootisk kvægleukose.

(12) Beslutning 93/52/EØF og 2003/467/EF bør derfor ændres i overensstemmelse hermed.

(13) Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed —

VEDTAGET FØLGENDE BESLUTNING:

Artikel 1

Bilag I og II til beslutning 93/52/EØF ændres som angivet i bilag I til nærværende beslutning.

Artikel 2

Bilag I, II og III til beslutning 2003/467/EF ændres som angivet i bilag II til nærværende beslutning.

Artikel 3

Denne beslutning er rettet til medlemsstaterne.

Udfærdiget i Bruxelles, den 21. februar 2006. På Kommissionens vegne Markos KYPRIANOU Medlem af Kommissionen

(1) EFT 121 af 29.7.1964, s. 1977/64. Senest ændret ved forordning (EF) nr. 1/2005 (EUT L 3 af 5.1.2005, s. 1).

(2) EFT L 46 af 19.2.1991, s. 19. Senest ændret ved Kommissionens beslutning 2005/932/EF (EUT L 340 af 23.12.2005, s. 68).

(3) EFT L 13 af 21.1.1993, s. 14. Senest ændret ved beslutning 2005/764/EF (EUT L 288 af 29.10.2005, s. 56).

(4) EUT L 156 af 25.6.2003, s. 74. Senest ændret ved beslutning 2005/764/EF.

BILAG I I bilag I og II til beslutning 93/52/EØF foretages følgende ændringer: 1) Bilag I affattes således: »BILAG I MEDLEMSSTATER ISO-kode Medlemsstat BE Belgien CZ Tjekkiet DK Danmark DE Tyskland IE Irland LU Luxembourg HU Ungarn NL Nederlandene AT Østrig PL Polen SI Slovenien SK Slovakiet FI Finland SE Sverige UK Det Forenede Kongerige« 2) Bilag II affattes således: »BILAG II I Frankrig: Departementerne: Ain, Aisne, Allier, Ardèche, Ardennes, Aube, Aveyron, Cantal, Charente, Charente Maritime, Cher, Corrèze, Côte-d’Or, Côtes-d’Armor, Creuse, Deux-Sèvres, Dordogne, Doubs, Essonne, Eure, Eure-et-Loire, Finistère, Gers, Gironde, Haute-Loire, Haute-Saône, Haute-Vienne, Hauts-de-Seine, Ille-et-Vilaine, Indre, Indre-et-Loire, Jura, Loir-et-Cher, Loire, Loire-Atlantique, Loiret, Lot, Lot-et-Garonne, Lozère, Maine-et-Loire, Manche, Marne, Mayenne, Morbihan, Nièvre, Nord, Oise, Orne, Pas-de-Calais, Puy-de-Dôme, Rhône, Saône-et-Loire, Sarthe, Seine-Maritime, Seine-Saint-Denis, Territoire de Belfort, Val-de-Marne, Val-d’Oise, Vendée, Vienne, Ville de Paris, Vosges, Yonne, Yvelines. I Italien: — Regionen Abruzzo: provinsen Pescara — Regionen Friuli-Venezia Giulia — Regionen Lazio: provinserne Rieti og Viterbo — Regionen Ligurien: provinsen Savona — Regionen Lombardiet: provinserne Bergamo, Brescia, Como, Cremona, Lecco, Lodi, Mantova, Milano, Pavia, Sondrio og Varese — Regionen Marche: provinserne Ancona, Ascoli Piceno, Macerata, Pesaro og Urbino — Regionen Molise: provinsen Isernia — Regionen Piemonte: provinserne Alessandria, Asti, Biella, Cuneo, Novara, Torino, Verbania og Vercelli — Regionen Sardinien: provinserne Cagliari, Nuoro, Oristano og Sassari — Regionen Trentino-Alto Adige: provinserne Bolzano og Trento — Regionen Toscana: provinserne Arezzo, Firenze, Grossetto, Livorno, Lucca, Massa-Carrara, Pisa, Pistoia, Prato og Siena — Regionen Umbrien: provinserne Perugia og Terni. I Portugal: Den selvstyrende region Azorerne. I Spanien: Den selvstyrende region De Kanariske Øer: provinserne Santa Cruz de Tenerife og Las Palmas.«